หุ้นปิดเช้าลบ 1.25 จุด
SET ช่วงเช้าปิดที่ระดับ 800.07 จุด ลดลง 1.25 จุด(-0.16%)มูลค่าการซื้อขาย 13,502.60 ล้านบาท ตลาดเงียบ, ออเดอร์ต่างชาติแผ่วหลังหลายตลาดต่างประเทศปิด
2 เม.ย. 2553

SET ช่วงเช้าปิดที่ระดับ 800.07 จุด ลดลง 1.25 จุด(-0.16%)มูลค่าการซื้อขาย 13,502.60 ล้านบาท ตลาดเงียบ, ออเดอร์ต่างชาติแผ่วหลังหลายตลาดต่างประเทศปิด
นักวิเคราะห์ฯเผยตลาดหุ้นไทยเช้านี้ซึมเหมือนตลาดภูมิภาค เหตุตลาดหุ้นในหลายประเทศต่างปิดทำการ ทำให้ออเดอร์ต่างชาติแผ่วไป นอกจากนี้กำลังรอดูการชุมนุมของคนเสื้อแดงช่วงเสาร์นี้ถึงอังคาร์หน้า(3-6 เม.ย.)ช่วงบ่ายตลาดฯคงแกว่งแคบ รอดูดัชนี SET จะยืนเหนือ 800 จุดได้หรือไม่ เพราะมีผลต่อ Sentiment โดยรวม พร้อมให้แนวรับ 795 ส่วนแนวรับในเชิงจิตวิทยาอยู่ที่ 800 ส่วนแนวต้าน 805-807 จุด
ตลาดหลักทรัพย์ปิดตลาดช่วงเช้าวันนี้ที่ระดับ 800.07 จุด ลดลง 1.25 จุด(-0.16%)มูลค่าการซื้อขาย 13,502.60 ล้านบาท
การซื้อขายหุ้นช่วงเช้าวันนี้ ดัชนีหุ้นไทยแกว่งตัวทั้งในแดนบวก-ลบ โดยแตะจุดสูงสุดของช่วงเช้าที่ 807.49 จุด และแตะจุดต่ำสุดของช่วงเช้าที่ระดับ 798.96 จุด
นายอภิสิทธิ์ ลิมศุภนาค ผู้ช่วยผู้อำนวยการฝ่ายวิเคราะห์หลักทรัพย์ บล.บีฟิท กล่าวว่า ตลาดหุ้นไทยเช้านี้ซึมเหมือนกับตลาดหุ้นอื่นในภูมิภาคเอเชีย เนื่องจากตลาดหุ้นในหลายประเทศต่างปิดทำการ ทำให้ออเดอร์ของต่างชาติแผ่วลงไป
นอกจากนี้ ตลาดฯกำลังรอดูเหตุการณ์ทางการเมืองในเรื่องการชุมนุมกลุ่มคนเสื้อแดงด้วยว่าจะเป็นอย่างไรบ้างในช่วงวันเสาร์นี้(3 เม.ย.)จนถึงวันอังคาร์หน้า(6 เม.ย.)
แนวโน้มการลงทุนในช่วงบ่ายนี้ นายอภิสิทธิ์ กล่าวว่า ตลาดฯคงจะแกว่งแคบ แต่ก็รอดูว่าดัชนี SET จะยังยืนเหนือระดับ 800 จุดได้หรือไม่ เพราะมีผลต่อ Sentiment โดยรวม พร้อมให้แนวรับไว้ที่ 795 จุด แต่แนวรับในเชิงจิตวิทยาอยู่ที่ 800 จุด ส่วนแนวต้านอยู่ที่ 805-807 จุด 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่          PTTEP  มูลค่าการซื้อขาย 1,347.39 ล้านบาท ปิดที่ 152.00 บาท เพิ่มขึ้น  1.00 บาท          PTT    มูลค่าการซื้อขาย 1,275.33 ล้านบาท ปิดที่ 270.00 บาท ราคาไม่เปลี่ยนแปลง                    BANPU  มูลค่าการซื้อขาย   907.85 ล้านบาท ปิดที่ 630.00 บาท ราคาไม่เปลี่ยนแปลง          PTTAR  มูลค่าการซื้อขาย   793.01 ล้านบาท ปิดที่  29.75 บาท ลดลง   0.25 บาท                  CPF    มูลค่าการซื้อขาย   763.66 ล้านบาท ปิดที่  15.20 บาท เพิ่มขึ้น  0.10 บาท